Umalaid
Umalaid on saar Liivi lahes, üks Sangelaidudest. Halduslikult kuulub Pärnu maakonna Kihnu valda. Laiu pindala on 2,637 hektarit ja rannajoone pikkus 1,47 kilomeetrit. See asub umbes 3 km Kihnust põhjaloodes. Saarel kasvab rohttaimestikku ja võsa. Umalaid on osa Kihnu laidude looduskaitsealast. Laiu nime päritolu pole selge. Seda on kirja pandud 1797 Ummalaid, 1800 Ommallaid, 1854 Ommadlaid ja 1870 Оммадлаидъ. Oletuslik algvorm võib olla *Omadelaid.